OzLabs/hebrew-wiki-articles huggingface dataset:
הסנאט של הרפובליקה (איטליה)

הסנאט של הרפובליקה הוא הבית העליון של הפרלמנט האיטלקי. הסנאט מורכב מ-200 חברים נבחרים ועוד שישה חברים לכל חייהם.

== מושב הבית ==
הסנאט שוכן בארמון מאדאמא (Palazzo Madama) שבעיר רומא. הארמון נבנה בשנת 1505 ומאוחר יותר נמכר לאפיפיור והועבר בשנת 1871 לידי ממשלת איטליה. מאז הוא עבר מספר שיפוצים והתאמות לצורכי הסנאט.

== הרכב הסנאט ==
לאחר שני תיקוני חוקה התקבלו בהתאמה ב-2020 (במשאל עם חוקתי) וב-2021, מספר הסנטורים הצטמצם מ-315 ל-200, והם נבחרים כעת על ידי כל האזרחים בני 18 ומעלה. 4 סנאטורים נבחרים על ידי איטלקים המתגוררים בחו"ל.

שאר 196 הסנאטורים מוקצים לכל אזור באופן יחסי לפי אוכלוסייתם. עם זאת, סעיף 57 לחוקה קובע כי לאף אזור לא יכול להיות פחות משלושה (או, לפני 2020, שבעה) סנאטורים המייצגים אותו, למעט שני האזורים הקטנים ביותר: ואל ד'אוסטה (שיש לו אחד) ומוליזה (שיש לו שניים).
איגנציו לה רוסה, נשיא הסנאט

== נשיא הסנאט ==
בהתאם לחוקת איטליה, הסנאט חייב לבחור 20 יום מיום הבחירות נשיא לסנאט. עד לבחירת נשיא קבוע, הסנאטור הוותיק ביותר משמש בתפקיד. במידה ונבצר מנשיא איטליה למלא את תפקידו, נשיא הסנאט משמש בתפקיד.

=== בחירת נשיא הסנאט ===
בשני סבבי הבחירות הראשונים, נדרש רוב מוחלט לבחירת נשיא הסנאט. אם נדרש סיבוב הצבעה שלישי, נשיא הסנאט יכול להיבחר בידי הסנאטורים המכהנים והמתמודדים לתפקיד. אם שלושה סיבובים לא מספיקים, אז הסנאט יבחר בין שני המתמודדים שקיבלו את הקולות הרבים ביותר בסיבוב השלישי. אם יש תיקו בין שני המועמדים, המבוגר מביניהם זוכה.

== חברי הסנאט (נכון ל-2022) ==
{| class="wikitable"
|-
! סיעה בסנאט !! מושבים בסנאט
|-
|האחים של איטליה||66
|-
| המפלגה הדמוקרטית ||40
|-
|הליגה||29
|-
|תנועת חמשת הכוכבים||28
|-
|פורצה איטליה||18
|-
|איטליה ויוה
|9
|-
|ברית הירוקים והשמאל||4
|-
|המפלגה העממית של דרום טירול
|3
|-
|אנחנו המתונים||2
|-
|תנועת האיטלקים בחו"ל
|1
|-
|דרום קורא לצפון
|1
|}

== ראו גם ==
* פוליטיקה של איטליה
* הפרלמנט האיטלקי
* בית הנבחרים של איטליה
* בתי מחוקקים לפי מדינה

==קישורים חיצוניים==

* 

*
קטגוריה:ערכים שבהם תבנית בריטניקה אינה מתאימה
איטליה
קטגוריה:איטליה: פוליטיקה
הצייד: מלחמת החורף

הצייד: מלחמת החורף (באנגלית: The Huntsman: Winter’s War) הוא סרט פנטזיה אמריקאי משנת 2016 המבוסס על דמויות מהמעשייה "שלגיה ושבעת הגמדים" של האחים גרים, ומהווה המשכו של הסרט "שלגייה והצייד" משנת 2012. את הסרט מביים סדריק ניקולס טרויאן, ומככבים בו כריס המסוורת', ג'סיקה צ'סטיין, אמילי בלאנט ושרליז ת'רון.

צילומי הסרט החלו ב-6 באפריל 2015, כאשר הוא יצא לבתי הקולנוע ב-22 באפריל 2016.

==תקציר עלילת הסרט==
זמן רב לפני שהמלכה רוונה הרעה נוצחה מלהב חרבה של שלגיה, אחותה פריה סבלה משברון לב עקב בגידה וברחה מהממלכה. עם היכולת של פריה להקפיא כל אויב, מלכת הקרח הצעירה מבלה עשרות שנים בארמון חורף מרוחק, עם ציידים קטלניים שאימנה, ובהם הצייד אריק והלוחמת שרה.

כאשר פריה מגלה כי אחותה רוונה נפטרה, היא מזמנת את חייליה כדי להביא אליה את מראת הקסמים, ולשחרר את כוח המראה. פריה מגלה שהקימה לתחייה את רוונה ממעמקי המראה, והאחיות המרשעות מאיימות על הארץ הקסומה עם הכוח האפל ביותר שאי פעם נראה. עם צבאן הבלתי מנוצח, לא נראה שאויב כלשהו יוכל להתייצב מולם, אלא אם הציידים אריק ושרה, שנאסרו עקב אהבתם זה לזה, יוכלו לשחרר את הממלכה מהחורף שעטתה עליה פריה.

==צוות השחקנים ==
* כריס המסוורת' - אריק, הצייד
** קונרד קאן - אריק הצייד בצעירותו
* שרליז ת'רון - רוונה
* אמילי בלאנט - פריה, מלכת הקרח
* ג'סיקה צ'סטיין - שרה, הלוחמת, בת זוגו של אריק
* קולין מורגן - הדוכס בלקווד, המאהב של פריה
* סאם קלאפין - הנסיך ויליאם, בנו של הדוכס המונד ובעלה של שלגיה
* ניק פרוסט
* שרידן סמית'
* רוב בריידון
* אלכסנדרה רואץ'

==הפקה==
===פיתוח===
סרט המשך לסרט "שלגייה והצייד" תוכנן כבר בשנת 2012 ובמאי הסרט רופרט סנדרס הביע התעניינות בכך. אולם, באוגוסט 2012 הוכרז כי יופק סרט ספין-אוף על הצייד בלי השתתפותה של קריסטן סטיוארט, זאת לאחר שהתפרסמה שערוריית בגידה לפיה רופרט סנדרס בגד ברעייתו עם סטיוארט. אומנם סרטי יוניברסל הצהירו על הפקת סרט המשך בכיכובה של קריסטן סטיוארט ללא רופרט אך לבסוף ביולי 2014 דווח על הפקת סרט ספין-אוף בכיכובו של כריס המסוורת' בתפקיד הצייד.

בינואר 2015 דווח שכריס המסוורת' ושרליז ת'רון יגלמו את הצייד והמלכה רוונה בהתאמה. באותו חודש נשכר מומחה האפקטים הוויזואליים סדריק ניקולס טרויאן לתפקיד במאי הסרט, כאשר פרנק דראבונט, קרייג מייזין, ואוון ספיליוטופולוס הצטרפו כתסריטאים.

בנובמבר 2015 נודע ששם הסרט הוא "The Huntsman: Winter’s War" ונחשפו כרזות ראשונות לסרט.

===ליהוק===
בפברואר 2015 הצטרפה ג'סיקה צ'סטיין לסרט, עם ניק פרוסט ואמילי בלאנט. במרץ 2015, דווח ששרידן סמית' ואלכסנדרה רואץ' הצטרפו לצוות השחקנים לגלם את הגמדים.

===צילומים===
צילומי הסרט החלו ב-6 באפריל 2015.

==בכורת הסרט==
ב-31 ביולי 2014 סרטי יוניברסל הצהירו כי הסרט ייצא לאקרנים ב-22 באפריל 2016.

==קישורים חיצוניים ==
* 

* 
* 
* 
* 
* יעל שוב, [http://timeout.co.il/%D7%94%D7%9E%D7%93%D7%A8%D7%99%D7%9A/%D7%A1%D7%A8%D7%98%D7%99%D7%9D/%D7%94%D7%A6%D7%99%D7%99%D7%93-%D7%9E%D7%9C%D7%97%D7%9E%D7%AA-%D7%94%D7%97%D7%95%D7%A8%D7%A3 הצייד: האסתטיקה גוברת על העלילה], באתר Time Out ישראל, 21 באפריל 2016

קטגוריה:סרטי פנטזיה
קטגוריה:סרטי 2016
קטגוריה:סרטים אמריקאיים
קטגוריה:סרטי אולפני יוניברסל
קטגוריה:סרטים על נקמה
קטגוריה:סרטים מבוססי שלגיה ושבעת הגמדים
בירג

בירג (בגרמנית Birg) הוא הר ברכס האלפים הברניים המתנשא לגובה של 2,684 מטר מעל פני הים, וממוקם בקנטון ברן בשווייץ.

==גאוגרפיה==
ההר ממוקם באזור רמת ברן ממערב לעיירה מורן (Mürren), ובצידו הצפון מזרחי של הר השילטהורן (Schilthorn), ליד נקודת החיבור שבין עמק סוסטאל (Soustal) והעמק המרכזי של לאוטהברונן.

==תיירות וספורט==
ההר הוא חלק מאתר סקי ומספר רכבלים וגונדולות מובילים אל פסגתו וממנה.

==קישורים חיצוניים==

* [http://www.hikr.org/dir/Birg_415/ בריג באתר Hikr]

קטגוריה:האלפים הברניים
קטגוריה:ברן (קנטון): הרים
קטגוריה:הרמה הברנית: הרים
שרקהורן

שרקהורן (גרמנית: Schreckhorn) הוא הר ברכס האלפים הברניים המתנשא לגובה של 4,078 מטר מעל פני הים, וממוקם בקנטון ברן בשווייץ.

ההר הוא הגבוה ביותר שממוקם כולו בקנטון ברן, והוא ההר הצפוני ביותר בקנטון ברן ואירופה כולה שפסגתו גבוהה מ-4000 מטר.
מראה השרקהורן מתחנת איזמיר שבמסלול ה[[יונגפראויוך]]

==גאוגרפיה==
ההר שוכן כ-10 קילומטרים דרום מזרחית לעיירה גרינדלוולד בין העמקים של קרחון גרינדלוולד התחתון וקרחון גרינדלוולד העליון ברכס החוצה את הרכס המרכזי לרוחבו המתחיל בהר מטנברג וממשיך בהרים קליינס שרקהורן, שרקהורן, לאוטרארהורן, קליין לאוטרארהורן והוגיהורן ועד להר הלאוטראר רוטהורנר, שם מסתיים הרכס בקרחון פינסטראר.

מבחינה גאולוגית שרקהורן הוא חלק ממסיב ארה.

==היסטוריית טיפוס==
ניסיונות רבים נעשו להגיע לפסגת ההר, מהם של ג'וזף הוגי בשנת 1828 ושל אדוארד דז'ור בשנת 1842.

הראשונים להעפיל לפסגת ההר היו, לזלי סטפן, אולריך קאופמן, כריסטיאן מישל, ופטר מישל, שהגיעו לפסגה ב 16 באוגוסט 1861.

==קישורים חיצוניים==

* [http://www.summitpost.org/schreckhorn/150811 שרקהורן באתר Summitpost]
* [http://www.hikr.org/dir/Schreckhorn_4750/ שרקהורן באתר Hikr]
* גלריות תמונות מההר: [http://www.ferntree.ch/blog/index.php?showimage=150] ,[http://www.ferntree.ch/blog/index.php?showimage=566] [http://www.ferntree.ch/blog/index.php?showimage=235]

קטגוריה:האלפים הברניים
קטגוריה:ברן (קנטון): הרים
קטגוריה:הרמה הברנית: הרים
שפארהורן

שפארהורן (בגרמנית: Sparrhorn) הוא הר ברכס האלפים הברניים המתנשא לגובה של 3,021 מטר מעל פני הים, וממוקם בקנטון ואלה בשווייץ.

מאז שנת 2007 ההר הוא חלק מאתר המורשת העולמית יונגפראו-אלטש-ביטשהורן.

==גאוגרפיה==
ההר ממוקם ברכס החוצה את הרכס המרכזי של האלפים הברניים לרוחבו ועובר לאורך קרחון אובראלטש המתחיל בהר לוטשנטל ברייטהורן וממשיך דרך ההרים נסטהורן אונטרבכהורן הושטוק ושפארהורן.

למרגלות ההר מדרום נמצא ערוץ הנהר מסה שבו עוברים מי הפשרת השלגים מהקרחונים אלטש מיטלאלטש ואובראלטש ומאגר המים סטאוסי גיבידום (Stausee Gibidum) וכן הר הרידרהורן והעיירה רידראלפ.

מצידו המערבי של ההר מסתיים קרחון אובראלטש ומצידו המזרחי ממשיך הרכס בהר הושטוק.

==קישורים חיצוניים==

* [http://www.hikr.org/dir/Sparrhorn_5020/ שפארהורן באתר Hikr]

קטגוריה:האלפים הברניים
קטגוריה:ואלה: הרים
קטגוריה:יונגפראו-אלטש-ביטשהורן
גרינדלוולד התחתון (קרחון)

קרחון גרינדלוולד התחתון (Lower Grindelwald Glacier) הוא קרחון יבשתי הנמצא ברכס האלפים הברניים מדרום לעיירה גרינדלוולד בקנטון ברן בשווייץ. שטחו הכולל של הקרחון הוא 20.8 קמ"ר.

בשטח הקרחון נכלל גם קרחון גרינדלוולד-פישר שנמצא מעל תחנת הרכבת אייזמיר (Eismeer) שבקו הרכבת ליונגפראו.

הקרחון מוקף בהרים מטנברג קליינס שרקהורן ושרקהורן מצפון, קליין לאוטרארהורן ממזרח, קליין פישרהורן ומנך מדרום, ואייגר ממערב.

מי הפשרת השלגים של הקרחון מתנקזים הם דרך נהר הליטשינה הלבן (Weisse Lütschine) אל נהר הליטשינה השחור (Schwarze Lütschine) ומשם לאגם ברינץ.

==קישורים חיצוניים==

* [http://glaciology.ethz.ch/messnetz/glaciers/untgrindelwald.html?locale=en קרחון גרינדלוולד התחתון במנטר הקרחונים השווייצרי]
קרחון גרינדלוולד התחתון בעיני ה[[צייר הנורווגי תומאס פרנלי]]

קטגוריה:האלפים הברניים: קרחונים
קטגוריה:ברן (קנטון): קרחונים
אובראלטש (קרחון)

קרחון אובראלטש (Oberaletsch Glacier) הוא קרחון יבשתי באורך 9 קילומטר ברכס האלפים הברניים בקנטון ואלה שבשווייץ.

לקרחון יש שתי זרועות, הזרוע המזרחית הנקראת קרחון אובראלטש, מתחילה בגובה של 3,700 מטר בהרים אלטשהורן זאטלהורן ושינהורן וזורמת בין ההרים וייסהורן (ממערב) וגייסהורן (ממזרח) עד למרגלות הגרוס פוסהורן שם מתחברת עם הזרוע המערבית שנקראת קרחון בייך (Beichgletscher), המתחילה בהרים לונזהורנר ונסטהורן וזורמת בין ההרים וייסהורן (מצפון) ואונטרבכהורן (מדרום) עד לנקודת החיבור עם הזרוע המזרחית, שם הן מתחברות וזורמות יחדיו, בין ההרים גרוס פוסהורן (מצפון) וההרים הושטוק ושפארהורן (מדרום) עד סמוך לסופו של קרחון אלטש, משם זורמים מי הפשרת השלגים של הקרחון יחד עם מי הפשרת השלגים של קרחון אלטש בנהר מסה עד לנהר הרון.

בתקופת עידן הקרח הקטן היה הקרחון חלק מקרחון אלטש.

שטחו הכולל של הקרחון הוא 22 קמ"ר.

מעל נקודת החיבור בין שתי זרועות הקרחון בגובה 2640 מטר מעל פני הים, נמצאת בקתת אובראלטש של המועדון האלפיני השווייצרי, ומשנת 2005 היא נגישה למטיילים על ידי שביל רגלי העולה מהכפר בלאלפ (Belalp).

מאז שנת 2001 הקרחון הוא חלק מאתר המורשת העולמית יונגפראו-אלטש-ביטשהורן.

==קישורים חיצוניים==

* [http://glaciology.ethz.ch/messnetz/glaciers/oberaletsch.html?locale=en קרחון אובראלטש במנטר הקרחונים השווייצרי]
* [http://www.swisseduc.ch/glaciers/alps/oberaletschgletscher/index-en.html קרחון אובראלטש באתר Glaciers online]
קטגוריה:האלפים הברניים: קרחונים
קטגוריה:ואלה: קרחונים
קטגוריה:יונגפראו-אלטש-ביטשהורן
מועדון המטפסים השווייצרי

סמל המועדון
מועדון המטפסים השווייצרי או המועדון האלפיני השווייצרי (בגרמנית: Schweizer Alpen-Club, בצרפתית: Club Alpin Suisse, באיטלקית: Club Alpino Svizzero, ברומאנש: Club Alpin Svizzer) הוא מועדון מטפסי ההרים הגדול ביותר בשווייץ.

המועדון נוסד בשנת 1863 בעיר אולטן (Olten) שבקנטון זולותורן, ומכיל (נכון לשנת 2006) 111 מחלקות ובהן למעלה מ 110,000 חברים. (כולל החברים הבריטים באיגוד)

המועדון מפעיל בקתות באתרים רבים בהרי האלפים בהן ניתן לרכוש מזון וציוד ובחלקם ניתן גם ללון.

==היסטוריה==
המועדון האלפיני השווייצרי היה המועדון הראשון שהוקם באירופה לאחר הקמת המועדון האלפיני שהוקם בלונדון בשנת 1857, אחד המייסדים והנשיא הראשון של המועדון היה ד"ר מלכיור אולריך, מייסד מפורסם נוסף היה גוטליב סמואל סטנדר, והאסיפה הראשונה התקיימה בעיר אולטן.

עקב מספרם הגדל של מטפסי ההרים נוצר צורך להקל את טיפוס ההרים בשווייץ, ולמעשה עד הקמתם של בקתות האלפים על ידי המועדון, האופציה היחידה של המטפסים הייתה לבנות מחנות ארעיים בשטח או לישון תחת סלעים מזדמנים, ותמיד נאלצו לסחוב עימם כמויות גדולות של מזון ועצי הסקה, ובמשך עשרים וחמש השנים הראשונות לפעילותו בנה המועדון 38 בקתות במקומות שונים בהרי האלפים, בהם יכלו המטפסים ללון, ולמצוא עצי הסקה ולעיתים אף מזון.

==ראו גם==
* טיפוס הרים
* מועדון המטפסים הישראלי

==קישורים חיצוניים==

* 
* [http://www.abmsac.org.uk/ אתר התאחדות החברים הבריטיים במועדון]

קטגוריה:מועדוני מטפסים
קטגוריה:ארגוני ספורט
קטגוריה:שווייץ: מועדוני ספורט
לנג (קרחון)

קרחון לנג (Lang Glacier) הוא קרחון יבשתי באורך 6.6 קילומטר ברכס האלפים הברניים בקנטון ואלה שבשווייץ.

הקרחון מתחיל במעבר לוטשנלוקה וזורם לאורך עמק לוטשן, בין ההרים זאטלהורן ושנייהורן מדרום מזרח וההרים גרוסהורן ולוטשנטל ברייטהורן מצפון מערב.

מי הפשרת השלגים של הקרחון מתנקזים על ידי נהר לונזה (Lonza) לאורך עמק לוטשן אל נהר הרון.

שטחו הכולל של הקרחון הוא 10.1 קמ"ר.

==קישורים חיצוניים==

* [http://glaciology.ethz.ch/messnetz/glaciers/lang.html קרחון לנג במנטר הקרחונים השווייצרי]
קטגוריה:האלפים הברניים: קרחונים
קטגוריה:ואלה: קרחונים
קנדר (קרחון)

קרחון קנדר (Kander Glacier) הוא קרחון יבשתי באורך 6.6 קילומטר הנמצא ברכס האלפים הברניים בקנטון ברן בשווייץ.

שטחו הכולל של הקרחון הוא 13.9 קמ"ר.

הקרחון מוקף בהרים מוטהורן וצ'ינגלהורן ממזרח, פטרסגראט ובירגהורן מדרום בלימליזאלפהורן ופרונדנהורן מצפון.

מי הפשרת השלגים של הקרחון מתנקזים דרך נהר קנדר לאגם תון.

==קישורים חיצוניים==

* [http://glaciology.ethz.ch/messnetz/glaciers/alpetli.html קרחון קנדר במנטר הקרחונים השווייצרי]

קטגוריה:האלפים הברניים: קרחונים
קטגוריה:ברן (קנטון): קרחונים
גאולי (קרחון)

קרחון גאולי (Gauli Glacier) הוא קרחון יבשתי באורך 6.2 קילומטר הנמצא בצידו המזרחי של רכס האלפים הברניים בקנטון ברן בשווייץ.

שטחו הכולל של הקרחון הוא 17.7 קמ"ר.

הקרחון מוקף בהרים אוויגשנייהורן מדרום ברגלישטוק ממערב והנגנדגלצ'רהורן מצפון.

מצידו המזרחי של הקרחון נמצא אגם גאולי (Gauliseeli) הנמצא בגובה של 2,146 מטר ונוצר ממי הפשרת השלגים של הקרחון, משם מתנקזים המים דרך נהר גומנבאך (Gummenbach) לאגם מטנאלפ (Mattenalpsee) ומשם דרך נהר אורבך (Urbachwasser) לנהר ארה ואגם ברינץ.

הקרחון התפרסם בשנת 1946 עקב התרסקותו של מטוס חיל האוויר האמריקאי מדגם C-53 דקוטה על הקרחון וניסיונות החילוץ שלקחו מספר ימים.

==קישורים חיצוניים==

* [http://glaciology.ethz.ch/messnetz/glaciers/gauli.html קרחון גאולי במנטר הקרחונים השווייצרי]

קטגוריה:האלפים הברניים: קרחונים
קטגוריה:ברן (קנטון): קרחונים
גרינדלוולד העליון (קרחון)

קרחון גרינדלוולד העליון (Upper Grindelwald Glacier) הוא קרחון יבשתי באורך 6 קילומטר הנמצא ברכס האלפים הברניים מדרום לעיירה גרינדלוולד בקנטון ברן בשווייץ.

שטחו הכולל של הקרחון הוא 10 קמ"ר וגובהו 1400 מטר מעל פני הים - גרינדלוולד העליון הוא אחד הקרחונים הנמוכים יותר בהרי האלפים.

הקרחון מוקף בהרים וטרהורן מיטלהורן ורוזנהורן מצפון, ברגלישטוק ממזרח, מטנברג קליינס שרקהורן ושרקהורן מדרום.

מי הפשרת השלגים של הקרחון מתנקזים הם דרך נהר שוורץ לוטשיין (Schwarze Lütschine) לאגם ברינץ.

==קישורים חיצוניים==
* [http://glaciology.ethz.ch/messnetz/glaciers/obgrindelwald.html?locale=en קרחון גרינדלוולד העליון במנטר הקרחונים השווייצרי]

קטגוריה:האלפים הברניים: קרחונים
קטגוריה:ברן (קנטון): קרחונים
מיטלאלטש

קרחון מיטלאלטש (Mittelaletsch Glacier) הוא קרחון יבשתי באורך 5 קילומטר ברכס האלפים הברניים בקנטון ואלה שבשווייץ.

הקרחון מתחיל בצידו הדרומי של הר הדרייאקהורן וזורם בין ההרים אולמנהורן (ממזרח) וגייסהורן (ממערב) אל תוך קרחון אלטש.

שטחו הכולל של הקרחון הוא 8.31 קמ"ר.

==קישורים חיצוניים==

* [http://glaciology.ethz.ch/messnetz/glaciers/mittelaletsch.html קרחון מיטלאלטש במנטר הקרחונים השווייצרי]

קטגוריה:האלפים הברניים: קרחונים
קטגוריה:ואלה: קרחונים
רוזנלאוי (קרחון)

קרחון רוזנלאוי (Rosenlaui Glacier) הוא קרחון יבשתי באורך 5 קילומטר הנמצא בצידו הצפון מזרחי של רכס האלפים הברניים בקנטון ברן בשווייץ.

שטחו הכולל של הקרחון הוא 6.14 קמ"ר.

הקרחון מוקף בהרים גסטליהורן ממזרח, דסן מדרום, ולהורן ממערב וקליין ולהורן מצפון.

מי הפשרת השלגים של הקרחון מתנקזים דרך נהר רוזנלאוי (Rosenlauibach) אל נהר ריצ'נבך (Rychenbach) ומשם לנהר ארה ואגם ברינץ.

==קישורים חיצוניים==

* [http://glaciology.ethz.ch/messnetz/glaciers/rosenlaui.html קרחון רוזנלאוי במנטר הקרחונים השווייצרי]

קטגוריה:האלפים הברניים: קרחונים
קטגוריה:ברן (קנטון): קרחונים
טסנפלאורון (קרחון)

קרחון טסנפלאורון (Tsanfleurongletscher) הוא קרחון יבשתי באורך 3.5 קילומטר הנמצא בפסגת ההרים סקס רוז' ודיאבלרה בצידו המערבי של רכס האלפים הברניים שבגבול הקנטונים וו וואלה שבשווייץ.

חלקו הגדול של הקרחון משמש לאתר סקי ומוכר יותר בשם קרחון 3000.

ניתן להגיע לקרחון דרך הרכבל העולה מקול דה פיו (Col du Pillon) לפסגת טט או שאמואה ומשם ברכבל נוסף לפסגת הסקס רוז', ומשם בהליכה רגלית קצרה.

ביולי 2017 נמצאו בקרחון גופות של זוג מקומיים שנחשבו לנעדרים במשך 75 שנה לאחר שיצאו מביתם ולא שבו. הגופות נשמרו במלואן כולל הבגדים והציוד בני התקופה

==גלריה==
<gallery>
תמונה:7טסנפלאורון.jpg|מראה הקרחון בקיץ
תמונה:6טסנפלאורון.jpg|מראה מבנה הרכבל העליון
תמונה:4טסנפלאורון.jpg|הנוף מפסגת הסקס רוז' לכיוון העמק של דיאבלרה
תמונה:3טסנפלאורון.jpg|מיצג של המותג טיסו של קבוצת סווטש על פסגת הסקס רוז' של שעון המותג בקוטר של כמטר, עם מחוגים נעים המציינים את השעה, ועם שורה דיגיטלית דוממת המציינת את גובה הפסגה
תמונה:5טסנפלאורון.jpg|מזחלות האקסטרים של האתר, הנחשבות למזחלות הגבוהות ביותר בעולם
תמונה:2טסנפלאורון.jpg|הגשר המחבר בין שתי פסגות הסקס רוז'
תמונה:1טסנפלאורון.jpg|מבט מהרכבל העולה מפסגת טט או שאמואה לפסגת הסקס רוז'
תמונה:Diablerets - Tsanfleuron.jpg|מראה הקרחון בחורף
</gallery>

==קישורים חיצוניים==

* [http://glaciology.ethz.ch/messnetz/glaciers/tsanfleuron.html קרחון טסנפלאורון במנטר הקרחונים השווייצרי]

==הערות שוליים==

קטגוריה:האלפים הברניים: קרחונים
קטגוריה:ואלה: קרחונים
קטגוריה:וו (קנטון): גאוגרפיה
צ'ינגל (קרחון)

קרחון צ'ינגל (Tschingelgletscher) הוא קרחון יבשתי באורך 3 קילומטר הנמצא ברכס האלפים הברניים בקנטון ברן בשווייץ.

שטחו הכולל של הקרחון הוא 6.19 קמ"ר.

הקרחון מוקף בהרים צ'ינגלהורן מדרום, מוטהורן ממערב, וגשפאלטנהורן מצפון.

מי הפשרת השלגים של הקרחון מתנקזים הם דרך נהר וייס לוטשיין (Weisse Lütschine) לאורך עמק לאוטרברונן לאגם ברינץ.

==קישורים חיצוניים==

* [http://glaciology.ethz.ch/messnetz/glaciers/tschingel.html קרחון צ'ינגל במנטר הקרחונים השווייצרי]

קטגוריה:האלפים הברניים: קרחונים
קטגוריה:ברן (קנטון): קרחונים
פלן מורט

קרחון פלן מורט (Plaine Morte Glacier) הוא קרחון יבשתי הנמצא בגובה של 2,750 מטר, ברכס האלפים הברניים בקנטונים ואלה וברן שבשווייץ.

הקרחון מוקף בהרים מון בונוון ופונט דה לה פלן מורט מדרום, רורבאכשטיין ממערב, וילדשטרובל מצפון, ושנייהורן ממזרח.

שטחו הכולל של הקרחון הוא 10 קמ"ר.

==תיירות וספורט==
ניתן להגיע אל הקרחון בגונדולה העולה מהעיירה קראנס-מונטנה, על הקרחון ישנם מסלולי סקי למרחקים הפתוחים בכל השנה.

תמונה פנורמית של קרחון פלן מורט
קטגוריה:האלפים הברניים: קרחונים
קטגוריה:ואלה: קרחונים
קטגוריה:ברן (קנטון): קרחונים
וילדשטרובל (קרחון)

קרחון וילדשטרובל (Wildstrubel Glacier) הוא קרחון יבשתי באורך 2.5 קילומטר הנמצא בפסגת ההר וילדשטרובל בצידו המערבי של רכס האלפים הברניים בקנטון ואלה שבשווייץ.

שטחו הכולל של הקרחון הוא 4.8 קמ"ר.

==קישורים חיצוניים==

* [http://glaciology.ethz.ch/messnetz/glaciers/laemmern.html קרחון וילדשטורבל במנטר הקרחונים השווייצרי]
קטגוריה:האלפים הברניים: קרחונים
קטגוריה:ואלה: קרחונים
דיאבלרה (קרחון)

קרחון דיאבלרה (Diablerets Glacier) הוא קרחון יבשתי הנמצא בפסגת ההר דיאבלרה בצידו המערבי של רכס האלפים הברניים שבגבול הקנטונים וו וואלה שבשווייץ.

הקרחון מכסה שטח של קילומטר רבוע בפסגת ההר.

הקרחון אינו מתוייר, ורבים מבלבלים אותו עם קרחון טסנפלאורון (קרחון 3000) הסמוך הנקרא גם הוא קרחון דיאבלרה מכיוון שהעלייה אליו היא מהכפר דיאבלרה.
==קישורים חיצוניים==

קטגוריה:האלפים הברניים: קרחונים
קטגוריה:ואלה: קרחונים
קטגוריה:וו (קנטון): גאוגרפיה
זאב אלעזר וולף

זאב אלעזר וולף (ט"ז באלול ה'ת"ש, 19 בספטמבר 1940, תל אביב – ט' באדר ה'תשפ"ג, 2 במרץ 2023) היה מחנך ומורה למקצועות קודש ומנהל סמינר הרב וולף בבני ברק.

==ביוגרפיה==
נולד בתל אביב לרב יוסף אברהם וליזל וולף, שהיו מנהלי סמינר בית יעקב בני ברק. בילדותו למד בתלמוד תורה יסודי התורה בתל אביב.

עם הגיעו לגיל ישיבה גדולה נסע ללמוד בישיבת באר יעקב שם נקשר לראש הישיבה הרב משה שמואל שפירא שאותו הוא החשיב לרבו, לאחר שנתיים עבר ללמוד בישיבת פוניבז'.<ref></ref>
בשנת 1962 (ה'תשכ"ב) נישא ללאה, בתו של ישראל זכריה שטרן (איש עסקים ובעליה של טחנת קמח דגן שהייתה קיימת בבני ברק, גיסו הוא המקובל הרב דוד חיים שטרן). אחרי נישואיו עבר להתגורר בבני ברק, והמשיך את חוק לימודיו בכולל פוניבז' בראשות הרב אהרן יהודה לייב שטיינמן.
== עבודתו החינוכית ==
בשנת 1970 (ה'תש"ל) עקב מחלתו של אביו מונה לכהן תחתיו כמנהל הסמינר לבנות בבני ברק. לאחר פטירת אביו בשנת תשל"ט נקרא הסמינר על שמו "סמינר בית יעקב על שם הרב וולף". מוכר יותר בשם סמינר הרב וולף.

הרב וולף היה מוסר את שעורי ההלכה המרכזיים בסמינר בכיתות א' ו-ו'. בין הנושאים אותם הוא לימד הלכות שבת, ייחוד ויהדות. בכיתות שבהן הוא לא היה מלמד, ממלאת את מקומו כלתו המחנכת טובה וולף. הוא היה ממעט בשיחות פרטיות עם תלמידותיו ואת עיקר היכרותו עימן היה עורך בשעורים ובמבחנים. הוא קבע והדברים נכתבו בדפי הקבלה לסמינר שבכל הנושאים ההלכתיים יקבעו על ידי הרבנים שמואל הלוי ואזנר ונסים קרליץ.

תחת ניהולו גדל הסמינר ונחשב לאחד המוסדות המבוקשים. הרב וולף שימש גם כיו"ר איגוד מנהלי הסמינרים של "בית יעקב".

הרב וולף שימש אף כחבר בהנהלת ארגון אהל שרה 

בשנותיו האחרונות סייע לו בניהול הסמינר בנו הרב שלמה וולף, בתו מרים קופשיץ וחתנו הרב נחום קופשיץ. בט' באדר ה'תשפ"ג (2 במרץ 2023) נפטר, לאחר שהתמוטט בפתאומיות מספר ימים קודם לכן.

==משפחתו==
====בניו ובנותיו====
* הרב יצחק וולף - ראש כולל יששכר באהליך במודיעין עילית.
* הרב שלמה וולף - מנהל סמינר הרב וולף.
* מרים קופשיץ - גזברית ושותפה פעילה בניהול הסמינר. נישאה לרב נחום קופשיץ - ר"מ בישיבת דברי מרדכי בבני ברק.
* הרב פנחס וולף
* יהודית רוזנטל. נישאה לרב נחום רוזנטל - ר"מ בישיבת מיר בירושלים.

==קישורים חיצוניים==
* 

==הערות שוליים==

קטגוריה:מנהלי בתי ספר ישראלים
קטגוריה:אנשי חינוך חרדים ישראלים
קטגוריה:בוגרי ישיבת באר יעקב
קטגוריה:בוגרי ישיבת פוניבז'
קטגוריה:משפחת צבי בנימין אוירבך
קטגוריה:ישראלים שנולדו ב-1940
קטגוריה:ישראלים שנפטרו ב-2023
מסה (נהר)

נהר מסה (Massa) הוא נהר באורך 7 קילומטר הזורם במזרח רכס האלפים הברניים בקנטון ואלה בשווייץ. הנהר מנקז את מי הפשרת השלגים בקרחונים אלטש, מיטלאלטש, ואובראלטש.

הנהר זורם בערוץ מסה עד למאגר המים סטאוסי גיבידום ומשם זורם אל נהר הרון.

מאז שנת 2007 ערוץ הנהר הוא חלק מאתר המורשת העולמית יונגפראו-אלטש-ביטשהורן.

==קישורים חיצוניים==

קטגוריה:האלפים הברניים
קטגוריה:ואלה: גאוגרפיה
קטגוריה:יונגפראו-אלטש-ביטשהורן
קטגוריה:שווייץ: נהרות
דניאל קליגיורי

דניאל קליגיורי (נולד ב-15 בינואר 1988) הוא כדורגלן גרמני ממוצא איטלקי, המשחק כקשר בקבוצת אאוגסבורג מהבונדסליגה.

==קריירת מועדונים==
קליגיורי ערך את הופעת הבכורה שלו בבונדסליגה, ב-7 בנובמבר 2009, כשפתח עבור קבוצת נעוריו פרייבורג במשחק נגד בוכום. ב-2013, לאחר ארבע עונות בפרייבורג, קליגיורי חתם בשורות וולפסבורג. בינואר חתם לשלוש שנים בשאלקה 04. עם תום חוזהו בשאלקה, חתם קליגיורי ביוני 2020 באאוגסבורג.

==חיים אישיים==
קליגיורי הוא אחיו הצעיר של הכדורגלן מרקו קליגיורי.

== קישורים חיצוניים ==

==הערות שוליים==

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני פרייבורג
קטגוריה:כדורגלני וולפסבורג
קטגוריה:כדורגלני שאלקה 04
קטגוריה:כדורגלני אאוגסבורג
קטגוריה:גרמנים שנולדו ב-1988
שניר משען

שניר משען (נולד ב-13 בנובמבר 1988) הוא כדורגלן עבר ישראלי ששיחק בעמדת המגן, וכיום עוזר מאמן בקבוצת הפועל עכו.

== קריירה ==
משען התחיל את הקריירה שלו במחלקת הנוער של מכבי חיפה, וב-28 בפברואר 2007, ערך את הופעתו היחידה במדי הקבוצה הבוגרת של המועדון, כשפתח בהרכב במשחק מול מכבי תל אביב במסגרת גביע הטוטו. לאחר שסיים את גיל הנוער שוחרר מהמועדון וחתם בהפועל רעננה ששיחקה אז בליגה הלאומית. ב-9 באוגוסט 2008 ערך את הופעת הבכורה שלו בקריירת הבוגרים, בהפסד 1–4 להפועל עכו במסגרת גביע הטוטו. משען ערך 20 הופעות במדי הקבוצה בעונה זו, ובסופה העפיל עמה לליגת העל לראשונה בתולדותיה, אך עונה לאחר מכן לא זכה לדקות משחק.

בקיץ חזר משען לליגה הלאומית כאשר חתם במכבי עירוני בת ים, ולאחר עונה אחת חתם בקיץ בהפועל כפר סבא. בקיץ חתם משען בקבוצת הפועל עכו. ב-15 בספטמבר 2012 ערך את הופעת הבכורה שלו בליגת העל, בניצחון 5–1 נגד בני סכנין, ובסך הכל שיחק שלוש שנים בקבוצה.

ב-14 ביולי 2015 חתם משען על חוזה לעונה אחת עם אופציה לשנתיים נוספות בבית"ר ירושלים. ב-8 באוגוסט 2015 ערך את הופעת הבכורה שלו במועדון, כשפתח בהרכב בניצחון 0-1 על הפועל כפר סבא בגביע הטוטו. למרות שפספס את רוב משחקי העונה בשל פציעה, הגיע משען לסיכום על הארכת חוזהו בעונה נוספת. ב-30 ביוני 2016 ערך את הופעת הבכורה האירופית שלו, בתיקו 0–0 נגד סלובודה טוזלה במסגרת הסיבוב הראשון של מוקדמות הליגה האירופית. למרות שהושג סיכום על הארכת חוזהו, בשל חילוקי דעות עם הנהלת הקבוצה סיים משען את דרכו בבית"ר ירושלים.

ב-17 באוגוסט 2016 חתם משען לעונה אחת בהפועל אשקלון. הוא שוחרר בתום עונה אחת בה ערך 21 הופעות ליגה.

לאחר שנה שלא שיחק, בעונת 2018/2019 החל לשמש כעוזר מאמן בקבוצת הפועל עכו, וב-9 בספטמבר 2018 הודיע על פרישה ממשחק פעיל.

==קישורים חיצוניים==

==הערות שוליים==

קטגוריה:בוגרי האקדמית גורדון
קטגוריה:בוגרי הקריה האקדמית אונו
קטגוריה:בוגרי תיכון קריית חיים
קטגוריה:כדורגלני בית"ר ירושלים
קטגוריה:כדורגלני הפועל אשקלון
קטגוריה:כדורגלני הפועל כפר סבא
קטגוריה:כדורגלני הפועל עכו
קטגוריה:כדורגלני הפועל רעננה
קטגוריה:כדורגלני מכבי חיפה
קטגוריה:כדורגלני מכבי עירוני בת ים
קטגוריה:מגני כדורגל ישראלים
קטגוריה:נהריה: כדורגלנים
קטגוריה:ישראלים שנולדו ב-1988
א.ב מתכננים

א.ב. מְתַכְנְנִים היא חברת אדריכלות ישראלית, אחת מחברות התכנון הגדולות בישראל, העוסקת בתכנון מיזמים בישראל ומדינות נוספות. החברה מתכננת כ-1,500 מיזמים בשנה. 

החברה בבעלות משותפת של הקיבוצים: אור הנר, בארי, גבים, גבעת ברנר, גניגר, דגניה ב', חצרים, כפר בלום, כפר עזה, מעין צבי, נען, עין כרמל, צרעה, רמת רחל, רעים, שפיים ושל מתכנניה הבכירים. לחברה משרדים בתל אביב, קריית שמונה, צמח, חיפה ושער הנגב, ומוקדי פעילות בחו"ל דרך נציגויות ושיתופי פעולה עם חברות בינלאומיות.

==היסטוריה==
המשרד הוקם על בסיס "המחלקה לתכנון של התנועה הקיבוצית המאוחדת", שהוקמה ב-1943 ופורקה ב-1990. תחילתה של המחלקה לתכנון הייתה במחלקות נפרדות לתכנון של הקיבוץ המאוחד ואיחוד הקבוצות והקיבוצים, שנקראו "המחלקה הטכנית" והתאחדו ב-1969. במחלקה לתכנון עבדו בין היתר אדריכלים, מהנדסים ואדריכלי נוף, ברובם חברי קיבוצים. עיקר עבודתה הייתה בקיבוצים, ולמעשה, היא המקום שבו עוצבה דמותם החזותית של רוב הקיבוצים בישראל, כפי שהיו במחצית השנייה של המאה ה-20. במקביל, פעלה בקיבוץ הארצי "המחלקה הטכנית" שעסקה בתכנון דומה.

בשיא תנופת הבנייה בקיבוצים, בתחילת שנות ה-80, עבדו במחלקת התכנון כ-200 עובדים. עם המשבר הכלכלי בקיבוצים החל שפל הולך ומעמיק בבנייה הקיבוצית, כולל במגזר התעשייתי, והמחלקה נאלצה לבצע מהלכי צמצומים שהסתיימו בפירוקה ב-1990 ובמכירתה לגורמים פרטיים. במשרדיה, ששכנו בבית הקיבוץ המאוחד, החלה לפעול חברת "א.ב. תכנון", ששינתה בהמשך את שמה ל"א.ב. מתכננים".

==מיזמים==
מיזמים עיקריים שבוצעו מחוץ לישראל בשנים האחרונות: 
* המיזם הישראלי הגדול ביותר שנעשה אי פעם בתחום החלב, המשתרע על שטח של 800 אלף מ"ר בווייטנאם. המיזם תוכנן ובוצע בשיתוף עם חברות אפימילק וגליל הנדסה, והוא כולל מקבץ רפתות ענק, מכוני חליבה ומרכזים לוגיסטיים ומשכן 15 אלף פרות חולבות. היקפו הכספי נאמד במעל 300 מיליון דולר. לשם השוואה, המיזם גדול פי 11 מהרפת הגדולה ביותר בישראל ושווה לכ-15% מענף החלב הישראלי, נכון לשנת 2015.
 
* תכנון להקמת עשרה כפרים באנגולה, המספק אזור מגורים וחלקה חקלאית לכל משפחה החיה בכפר. המיזם תוכנן עבור חברת L.R. Group. בכפרים הוקמו מרכזים לוגיסטיים המספקים לחקלאים את כל התמיכה הדרושה לשיווק תוצרת טרייה ושירותים טכניים למסחר. פיתוח התשתיות באזור כולו יצר מאות מקומות עבודה.

* המושב בוונצואלה, תוכנן על שטח של 80,000 דונם דרומית לעמק קראקס בקרבת הים הקריבי בהשקעה ממשלתית של 400 מיליון דולר. הפרויקט כולל 500 יחידות דיור, מוסדות חינוך ומתקנים חקלאיים. שיתוף הפעולה בין המדינות שאינן מקיימות קשרים דיפלומטיים נעשה בתיווך של חברת הנדסה מבלארוס.
 
פעילות נוספת היא מיגון מוסדות חינוך באזור עוטף עזה, בהם מכללת ספיר, בתי ספר וגני ילדים בשטח כולל של 30 אלף מ"ר.

==קישורים חיצוניים==
* 

==הערות שוליים==

קטגוריה:משרדי אדריכלות בישראל
קטגוריה:הקיבוץ
קטגוריה:ישראל: חברות שהוקמו ב-1943
רשימת טיראנים של סירקוסאי

טיראנים שלטו בעיר היוונית סירקוסאי שבסיציליה במשך כל שנות קיומה כמעט. ראשון הטיראנים הידועים לנו הוא גלון ששלט במאה ה-5 לפנה"ס, והאחרון הוא היירונימוס ששלט עד שנת 214 לפנה"ס. לרוב הטיראנים לא היו מאותה משפחה והשושלות התחלפו בקצב מהיר.

==בית דאינומנס==
בית זה נקרא על שם דאינומנס שכל הטיראנים מבית זה היו בניו.

* גלון (485 לפנה"ס - 478 לפנה"ס)
* היירון הראשון (478 לפנה"ס - 466 לפנה"ס)
* תרסיבולוס (466 לפנה"ס - 465 לפנה"ס)

==בית דיוניסיוס==
בית זה נקרא על שם מייסדו דיוניסיוס הראשון.

* דיוניסיוס הראשון (405 לפנה"ס - 367 לפנה"ס)
* דיוניסיוס השני (367 לפנה"ס - 357 לפנה"ס)
* דיון (354 לפנה"ס - 352 לפנה"ס)

==תקופת המהפכות==
בתקופה זו הטיראנים התחלפו בקצב מהיר ולא היו מאותה משפחה. התקופה נפסקה עם שלטונו של טימוליאון שייסד בעיר דמוקרטיה.

* קליפוס (354 לפנה"ס - 352 לפנה"ס)
* היפרינוס יחד עם ארטאוס (352 לפנה"ס - 359 לפנה"ס)
* ניסאוס (350 לפנה"ס - 346 לפנה"ס)
* דיוניסיוס השני חזרה לשלטון (346 לפנה"ס - 344 לפנה"ס)
* טימוליאון (345 לפנה"ס - 337 לפנה"ס)

==בית אגתוקלס==
* אגתוקלס (317 לפנה"ס - 289 לפנה"ס)

==מאגתוקלס עד פירוס==
בתקופה זו הטיראנים התחלפו בקצב מהיר ולא היו מאותה משפחה. התקופה נפסקה עם שלטונו של היירון השני.

* היקטאס (289 לפנה"ס - 280 לפנה"ס)
* תוינון (280 לפנה"ס)
* סוסיסטראטוס (280 לפנה"ס - 277 לפנה"ס)
* פירוס מלך אפירוס כאשר כבש את סירקוסאי (278 לפנה"ס - 276 לפנה"ס)

==בית היירון==
בית זה שלט עד שנת 214 לפנה"ס. ולאחר תקופה קצרה של דמוקרטיה נכבשה העיר בידי הרפובליקה הרומית.

* היירון השני (275 לפנה"ס - 215 לפנה"ס)
* היירונימוס (215 לפנה"ס - 214 לפנה"ס)

==מקורות==
*משה עמית, תולדות יוון הקלאסית, הוצאת מאגנס, תשס"ב. 
* צבי הרמן. קרתגו - המעצמה הימית. תל אביב, הוצאת מסדה, 1963.
<div class="mw-content-ltr">
* Diodorus Siculus. Library of History. Translated by C.H. Oldfather and others. Cambridge (MA) Harvard University Press, and London, William Heinemann, 1933-1967. Digitized copy of books 1-32 in: [http://penelope.uchicago.edu/Thayer/E/Roman/Texts/Diodorus_Siculus/home.html LacusCurtius]. (Battle of Himera: book 11.20 ff.)
* Xenophon, Hellenica. Translated by C.L. Brownson. Loeb Classical Library. Cambridge (MA), Harvard University Press, and London, William Heinemann, 1918 (reprinted 1968).
* Plutarch. Lives. Translated by Bernadotte Perrin. Loeb Classical Library. Cambridge (MA), Harvard University Press, and London, William Heinemann, 1914-1926. 11 vols. Digitized copy in: [http://penelope.uchicago.edu/Thayer/E/Roman/Texts/Plutarch/Lives/home.html penelope.uchicago.edu]
</div>

קטגוריה:סיציליה: היסטוריה
טיראנים של סירקוסאי
קווין פוגט

קווין פוגט (בגרמנית: Kevin Vogt, נולד ב-23 בספטמבר 1991) הוא כדורגלן גרמני המשחק כקשר הגנתי בקבוצת אוניון ברלין מהבונדסליגה.

==קריירת מועדונים==

בגיל 3 פוגט התחיל לשחק כדורגל בקבוצת VfB לאנגנדרירהולץ, מועדון מקומי קטן מבוכום. הוא שיחק שם עד 2002, והיה יכול להצטרף לקבוצת ילדים בין הגילאים 11–13 במועדון WSV בוכום. ב-2004, לאחר שהרשים במועדונים הקטנים, חתם על חוזה לנוער בקבוצה הראשית של העיר, VfL בוכום. הוא עבר בכל מחלקות הנוער של המועדון, עד שלבסוף חתם על חוזה מקצועני ראשון בקריירה ב-16 בדצמבר 2008.

פוגט שיחק את משחקו הראשון בבונדסליגה עבור בוכום, שהיה גם למשחקו המקצועני הרשמי הראשון, ב-18 באפריל 2009 בהפסד 0–2 לבורוסיה דורטמונד. זהו היה משחקו היחיד עבור קבוצתו בליגה הבכירה, כאשר את שארית העונה הראשונה שלו סיים בקבוצת המילואים של בוכום, ולאחר מכן חזר לסגל הבכיר של המועדון ושיחק בו שנתיים במסגרת הבונדסליגה השנייה. בקיץ 2012, פוגט הצטרף לעולה החדשה לבונדסליגה אאוגסבורג תמורת 700,000 אירו. ב-26 במאי 2014, לאחר שנתיים מוצלחות באאוגסבורג, קלן הכריזה רשמית שהחתימה את פוגט תמורת 1.5 מיליון אירו. הוא שיחק לצד מילוש יואיץ' שהגיע בשנת 2015.

בקיץ 2016 חתם פוגט בהופנהיים מהבונדסליגה. בעונת הבכורה שלו בקבוצה הציג פוגט יכולת מצוינת ותפס מקום של קבע בהרכב הופנהיים, וסיים עם הקבוצה במקום הרביעי. ב-12 בינואר 2020 הושאל פוגט לורדר ברמן עד לסוף העונה.

ב-11 בינואר 2024 חתם פוגט באוניון ברלין.

== קישורים חיצוניים ==

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני בוכום
קטגוריה:כדורגלני אאוגסבורג
קטגוריה:כדורגלני פ.צ. קלן
קטגוריה:כדורגלני הופנהיים
קטגוריה:כדורגלני ורדר ברמן
קטגוריה:כדורגלני אוניון ברלין
קטגוריה:גרמנים שנולדו ב-1991
רשימת אחשדרפנים של לידיה

לאחר כיבוש לידיה בידי כורש הגדול שלטו עליה אחשדרפנים מטעם השלטון הפרסי. הם היו ממונים על גביית המיסים ועל בית המשפט וזכו לעצמאות נרחבת.

* טבלוס (546 לפנה"ס - 545 לפנה"ס)
* מזרס (545 לפנה"ס - 544 לפנה"ס)
* הרפגוס (544 לפנה"ס - ?)
* אורוטס (530 לפנה"ס - 520 לפנה"ס)
* באגואס (520 לפנה"ס - ?)
* אוטאנס (517 לפנה"ס)
* ארטפרנס הראשון (513 לפנה"ס - 492 לפנה"ס)
* ארטפרנס השני (492 לפנה"ס - 480 לפנה"ס)
* פיססוטאנס (440 לפנה"ס - 415 לפנה"ס)
* טיספרנס (415 לפנה"ס - 408 לפנה"ס)
* כורש הצעיר (408 לפנה"ס - 401 לפנה"ס)
* טיספרנס כהונה שנייה (400 לפנה"ס - 395 לפנה"ס)
* תיטראוסטס (395 לפנה"ס - ?)
* טיריבזוס (בערך משנת 392 לפנה"ס - ?)
* סטרותס (? - ?)
* טיריבזוס כהונה שנייה (בערך משנת 389 לפנה"ס - ?)
* אאוטופרדטס (365 לפנה"ס)
* ספיתרידטס (? - 334 לפנה"ס)

== לקריאה נוספת ==
* הרודוטוס. היסטוריה. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998.
*משה עמית, תולדות יוון הקלאסית, הוצאת מאגנס, תשס"ב 
<div style="direction: ltr;">
* Herodotus. Translated by A.D. Godley. The Loeb Classical Library. Cambridge (MA), Harvard University Press, and London, William Heinemann, 1922 (reprinted 1971). Digitized copy in: [http://www.perseus.tufts.edu/cgi-bin/ptext?doc=Perseus%3Atext%3A1999.01.0126;layout=;loc=1.1.0;query=toc Perseus]
* Diodorus Siculus. Library of History. Translated by C.H. Oldfather, R.M. Geer, C.L. Sherman, F.R. Walton and C.B. Welles. Loeb Classical Library. Cambridge, MA, Harvard University Press; London, William Heinemann, 1933-1967.
* Plutarch. Lives. Translated by Bernadotte Perrin. Loeb Classical Library. Cambridge (MA), Harvard University Press, and London, William Heinemann, 1914-1926. 11 vols. Digitized copy in: [http://penelope.uchicago.edu/Thayer/E/Roman/Texts/Plutarch/Lives/home.html penelope.uchicago.edu]
* Xenophon. Hellenica. Translated by Carleton L. Brownson. Loeb Classical Library. Cambridge (MA), Harvard University Press, and London, William Heinemann. vol. 1:1918, vol. 2: 1921. Digitized copy in: [http://www.perseus.tufts.edu/hopper/text?doc=Xen.+Hell.+1.1&fromdoc=Perseus%3Atext%3A1999.01.0206 Perseus]
</div>

קטגוריה:הממלכה האחמנית
קטגוריה:אחשדרפנים
אחשדרפנים של לידיה
קשר קינדון

קשר קינדון היה ניסיון כושל שנעשה בשנת 397 לפנה"ס להפלת השלטון בספרטה. הקשר קרוי על שם יוזמו, צעיר ממורמר בשם קינדון (ביוונית: Κινάδων).

==הרקע==
לאחר המלחמה הפלופונסית הפכה ספרטה למעצמה החזקה ביותר ביוון והחלה לגבות מיסים מערים שונות. מצב זה שינה את אורח החיים בספרטה, עד אז הספרטנים היו רגילים בהסתפקות במועט, אולם כעת כסף רב זרם לספרטה והפך חלק מהתושבים לעשירים, בעוד אחרים איבדו את ההכנסות מאחוזותיהם וכתוצאה מכך סולקו מהסיסיטיה, מועדוני החיילים שהיוו את הבסיס החברתי של האזרחים הספרטנים. 

==הקשר==
קינדון היה צעיר ספרטני שאיבד את זכויותיו. בשנת 397 לפנה"ס בעוד הספרטנים נלחמים בפרס זמם קינדון לרצוח את כל האזרחים הספרטנים. יחד עם מספר רב של הלוטים הוא אסף מלאי גדול של חרבות סכינים וגרזנים ותכנן לבצע את זממו. קסנופון מספר שכאשר המלך החדש אגסילאוס השני הקריב קרבן, אחד הכוהנים הכריז שהאלים מספרים על "מזימה נוראה ביותר". אגסילאוס הקריב קורבן נוסף אולם הכהן הכריז שכעת הסימנים רק נוראים יותר. אגסילאוס הקריב בפעם השלישית, כעת הכהן הודיע שהסימנים מעודדים יותר. כעבור חמישה ימים אחד הקושרים הגיע אל האפורים וסיפר להם שקינדון שכנע אותו להצטרף לקשר. האפורים האמינו לו אולם חששו לעצור את קינדון כיוון שלא ידעו כמה בעלי ברית יש לו החליטו להערים עליו. 

קינדון היה קצין בצבא ספרטה, ונשלח מדי פעם לבצע מעצרים עבור האפורים. הם שלחו אותו לבצע מספר מעצרים במסיניאה ונתנו לו דף עם שמות האנשים שעליו לעצור. לרשימה הוסיפו גם את שמו של קינדון עצמו, סגנו של קינדון שהאפורים סיכמו אתו מראש את הדבר עצר את כל האנשים ברשימה, ולאחר מכן עצר גם את קינדון, שסיפר על כל שותפיו. כולם עונו והוצאו להורג.

==לקריאה נוספת==
*משה עמית, תולדות יוון הקלאסית, הוצאת מאגנס, תשס"ב 
<div class="mw-content-ltr">
* Xenophon. Hellenica. Translated by Carleton L. Brownson. Loeb Classical Library. Cambridge (MA), Harvard University Press, and London, William Heinemann. vol. 1:1918, vol. 2: 1921. Digitized copy in: [http://www.perseus.tufts.edu/hopper/text?doc=Xen.+Hell.+1.1&fromdoc=Perseus%3Atext%3A1999.01.0206 Perseus]
* E. David, "The Conspiracy of Cinadon". Athenæeum 57 (1979), p. 239–259
* J.F. Lazenby, "The Conspiracy of Cinadon reconsidered". Athenæum 55 (1977), p. 437–443
</div>

== הערות שוליים ==

קטגוריה:יוון העתיקה: היסטוריה צבאית
קטגוריה:ספרטה
דניאל הלפר

דניאל הלפר (נולד ב-7 בינואר 1988) הוא כדורגלן גרמני המשחק בעמדת הקשר.

==קריירת מועדונים==
הלפר החל לשחק כדורגל בקבוצת MFC פניקס מנהיים 02. ב-1997 הוא הצטרף לקבוצת קייזרסלאוטרן. הוא ערך את הופעת הבכורה שלו ב-11 בדצמבר 2005 מול באיירן מינכן. שערו הראשון שהבקיע, היה חלק מצמד שערים במשחק מול דיסבורג, והפך אותו למבקיע הצעיר ביותר בכל הזמנים עבור קייזרסלאוטרן בגיל 18 ו-28 ימים בלבד. באוגוסט 2007, הלפר חתם בארמיניה בילפלד. ב-22 בנובמבר 2008, הוא כבש את שערו הראשון עבור מועדונו החדש, במשחק מול שטוטגרט. אחרי 3 עונות בבילפלד, הוא נמכר למינכן 1860 בה הוא נכנס להרכב הפותח במקום דניאל בירופקה. הלפר שיחק במינכן 3 עונות לפני שחתם על חוזה תלת-שנתי בקלן, בקיץ 2013. בעונתו הראשונה בקבוצה היה שותף הלפר להעפלתה של קלן לבונדסליגה. בשנת 2015 חתם הלפר בקייזרסלאוטרן וחזר לקדנציה נוספת בקבוצה. בשנת 2018, לאחר שהקבוצה ירדה אל הליגה הגרמנית השלישית, תם חוזהו של הלפר והוא שוחרר מהמועדון. מאז הוא מועסק כמאמן בקבוצות בליגות נמוכות בגרמניה.

בשנים 2008–2009 הוא שיחק בנבחרת הנוער של גרמניה וכבש צמד שערים ב-3 משחקים.

== קישורים חיצוניים ==

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני פ.צ. קייזרסלאוטרן
קטגוריה:כדורגלני ארמיניה בילפלד
קטגוריה:כדורגלני מינכן 1860
קטגוריה:כדורגלני פ.צ. קלן
קטגוריה:גרמנים שנולדו ב-1988
רמי דוידוף

רמי דוידוף (נולד ב-16 באוקטובר 1980) הוא מוזיקאי, זמר יוצר, תסריטאי ושחקן ישראלי.

== ביוגרפיה ==
דוידוף הוא יליד ירושלים ובוגר תיכון לאומנויות ירושלים ובוגר בית ספר רימון למוזיקה. רמי הוא אחיו הצעיר של הבמאי עודד דוידוף.

==קריירה==

=== קריירה מוזיקלית ===
בשנת 2006 הקים דוידוף את להקת הרוק אטלנטיקה. בהמשך "אטלנטיקה" פתחה את פסטיבל הקולנוע בבריכת הסולטן שבירושלים בהקרנת הבכורה של הסרט "מישהו לרוץ איתו".

בשנת 2007 כתב והלחין דוידוף שיר בשם "הכל דבש" בעונה ראשונה בה גם שיחק בתפקיד אורח.
בשנת 2009 יצא אלבום ראשון של להקת "אטלנטיקה", "שוב בבוקר", שנכתב והולחן באמצעות רמי דוידוף והופץ על ידי חברת "התו השמיני". מבין השירים באלבום השיר "בן המלך" נבחר לשיר נושא בפסקול הסרט "מישהו לרוץ איתו", המבוסס על ספרו של דויד גרוסמן בו שיחק בתפקיד יהונתן "הבולדוג". בשנת 2011 "תמרות עשן" עונה שנייה הקליט והפיק גרסת כיסוי לשיר של מאיר אריאל "לא יכול להוריד ממך את העיניים" כשיר סיום לעונה בה שיחק גם בתפקיד האח וויסמן.

בשנת 2015 הוציאה להקת "אטלנטיקה" את אלבומה השני "אין לי מה" שנכתב והולחן באמצעות רמי דוידוף, בהפקתו של רן שם טוב. מבין שירי האלבום "גטה פיקס", "נרקומן", "אין לי מה" ו"אף אחד לא חייב לך" שהושמעו בפסקול הסדרה אטלנטיקה בהפקת הוט 3 המגוללת את סיפורה של הלהקה האמיתי התסריט נכתב באמצעות רמי דוידוף ביחד עם חברו שגיא אזולאי.

בהמשך שנת 2016 בתום מסע הופעות ארצי חיממה להקת "אטלנטיקה" את להקת הרוק "דיפ פרפל" בפסטיבל הרוק שנערך בלייב פארק ראשון לציון.

=== קריירת משחק ===
את קריירת המשחק וכתיבת התסריטים, החל רמי דוידוף כתלמיד בתיכון לאומניות בירושלים. בתחילה ביים וכתב סרטים קצרים ביחד עם חברו שגיא אזולאי. ביניהם: "סוליקו עם ארמונד", "לא רוצחים בשבת" ו"שמחת זקנתי".

בשנת 2006 גילם את תפקיד "יהונתן הבולדוג" לצידו של צחי גראד בסרט "מישהו לרוץ איתו".

בשנת 2008 שיחק בסדרה "הכל דבש" בתפקיד אורח כמוזיקאי פלרטטן.

בשנת 2010 שיחק בסדרה "נבלות" - מיני דרמה בהפקת הוט 3, בתפקיד אורח. באותה השנה שיחק בסדרה "תמרות עשן" בתפקיד האח וויסמן. בשנת 2011 שיחק בעונה שנייה בתפקיד האח וויסמן.

"מרסדס" סרט גמר של מכללת תל חי גילם תפקיד ראשי לצידה של ליא קניג.

בשנת 2012 שיחק בתפקיד ראשי בסרט "הדילרים" שכתב דוידוף יחד עם שגיא אזולאי, בהפקתם של האחים אדרי ודוד מנדיל ובבימויו של אחיו עודד דוידוף. קומדיית פשע שכונתית המצולמת בשכונת רמות השכונה בה גדל. בהשתתפות יובל שרף וצחי גראד.

בשנת 2015 כתב וייצר את הסדרה "אטלנטיקה" בהפקת חברת הוט. דרמה קומית בת 12 פרקים, סדרה המגוללת את הסיפור של להקת אטלנטיקה הירושלמית, בדרכה להוצאת אלבום ראשון. בפרק הסיום של הסדרה השתתפו בהופעת אורח חברי להקת "דיפ פרפל" איאן גילן ורוג'ר גלובר אשר גילמו את הלהקה עצמה.

בשנת 2016 שיחק בסדרה "בתולות 2" בהפקת הוט 3 בתפקיד ציון.

== קישורים חיצוניים ==

== הערות שוליים ==

קטגוריה:זמרים ישראלים
קטגוריה:זמרי רוק ישראלים
קטגוריה:מוזיקאים ישראלים
קטגוריה:שחקני קולנוע וטלוויזיה ישראלים
קטגוריה:בוגרי התיכון לאמנויות ע"ש צ'ארלס א' סמית'
קטגוריה:בוגרי רימון בית ספר למוסיקה
קטגוריה:ישראלים שנולדו ב-1980
אזור מפרץ סן פרנסיסקו

אזור מפרץ סן פרנסיסקו (באנגלית: San Francisco Bay Area) הוא אזור מטרופולין הנמצא בחלקה הצפוני של מדינת קליפורניה שבארצות הברית. באזור מטרופולין, אשר מקיף את מפרץ סן פרנסיסקו, חיים מעל ל-7.44 מיליון תושבים. האזור כולל הן את שלוש הערים הגדולות סן פרנסיסקו, סן חוזה ואוקלנד, וכן את אזור עמק הסיליקון ואזור האיסט ביי, והן אזורים כפריים ועירוניים קטנים יותר.

תשעת המחוזות של המטרופולין (בכיוון השעון) הם מחוז מארין, מחוז סונומה, מחוז נאפה, מחוז סולאנו, מחוז קונטרה קוסטה, מחוז אלמדה, מחוז סנטה קלרה, מחוז סן מטאו ומחוז סן פרנסיסקו.

אזור מפרץ סן פרנסיסקו הוא המטרופולין השנייה בגודלה במדינת קליפורניה (אחרי המטרופולין של לוס אנג'לס), והחמישית בגודלה בארצות הברית. האזור המאוכלס והגדול ביותר במפרץ הוא בחלקו המזרחי, האיסט ביי, והאזור הפחות מאוכלס הוא בחלקו הצפוני, הנורת׳ ביי.

זהו אחד האזורים העשירים ביותר בארצות הברית על פי נתוני מפקד האוכלוסין של ארצות הברית.

__noTOC__

== ערי המטרופולין ==
=== ערים עם מעל ל-300,000 תושבים ===
* סן חוזה - 945,942 תושבים (2010)
* סן פרנסיסקו - 805,235 תושבים (2010)
* אוקלנד - 390,724 תושבים (2010)

=== ערים המונות בין 50,000 עד 300,000 תושבים ===
{|
| valign = top |
* פרימונט – 210,160 תושבים (2010)
* סנטה רוזה – 154,212 תושבים (2010)
* הייוורד – 140,606 תושבים (2010)
* סאניווייל – 130,519 תושבים (2010)
* קונקורד – 122,204 תושבים (2010)
* ואלחו – 116,844 תושבים (2010)
* סנטה קלרה – 108,518 תושבים (2010)
* פיירפילד – 104,897 תושבים (2010)
* ריצ'מונד – 102,120 תושבים (2010)
* ברקלי – 101,555 תושבים (2010)
* דיילי סיטי – 101,005 תושבים (2010)
* אנטיוק – 100,586 תושבים (2010)
* ואקאוויל – 92,691 תושבים (2010)
* סן מטאו – 91,601 תושבים (2010)
* ליברמור – 79,438 תושבים (2010)
* סן ליאנדרו – 78,030 תושבים (2010)
| valign = top |
* נאפה – 74,966 תושבים (2010)
* מאונטיין ויו – 74,066 תושבים (2010)
* רדווד סיטי – 73,691 תושבים (2010)
* אלמדה – 70,699 תושבים (2010)
* יוניון סיטי – 69,477 תושבים (2010)
* פלזנטון – 66,397 תושבים (2010)
* מילפיטאס – 64,292 תושבים (2010)
* וולנאט קריק – 63,701 תושבים (2010)
* פיטסבורג – 63,017 תושבים (2010)
* סאות' סן פרנסיסקו – 61,354 תושבים (2010)
* פאלו אלטו – 57,809 תושבים (2010)
* סן רפאל – 56,008 תושבים (2010)
* סנטה קרוז – 54,778 תושבים (2010)
* פטאלומה – 54,660 תושבים (2010)
* קופרטינו – 52,948 תושבים (2010)
* נובאטו – 51,518 תושבים (2010)
|}

== גלריית תמונות ==
<gallery widths="250px">
San_Jose_California_Skyline.jpg|סן חוזה
SF_From_Marin_Highlands3.jpg|סן פרנסיסקו
OAKLAND,_CA,_USA_-_Skyline_and_Bridge.JPG|אוקלנד
</gallery>

==קישורים חיצוניים==

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:ארצות הברית: אזורי מטרופולין
קטגוריה:קליפורניה
קטגוריה:סן פרנסיסקו: גאוגרפיה
חוטמן אדום

חוטמן אדום (שם מדעי: Nasua nasua) או חוטמן דרום אמריקאי הוא מין של חוטמן ממשפחת הראקוניים החי ביערות טרופיים וסובטרופיים באמריקה הדרומית.

== מאפיינים ==
החוטמן באדום הוא יצור בגודל בינוני הקרוב לראקון הצפון אמריקאי ומבנה חייו דומה. זהו יצור פעלתני ואוכל-כול החי בחבורות קטנות. צבע פרוותו אדמדם או חום בהיר ומצידי אפו המוארך קווים שחורים עד לסימנים לבנים ליד עיניו. הזנב מפוספס בפסים כהים מעט.

אורך: 85-113 ס"מ. הזנב מהווה חצי מאורכו.

משקל: 2-7.2 ק"ג.

תפוצה: נפוץ על עצים לאורך יער האמזונאס ויערות אחרים באזור הטרופי והסובטרופי ועד למדרונות הרי האנדים (בין גובה 750 ל-2,600 מ'). החוטמן נפוץ מקולומביה בצפון ועד אורוגוואי וצפון ארגנטינה. המדינה היחידה באמריקה הדרומית שהוא לא נמצא בה היא צ'ילה.

מזון: חוטמן אדום הוא אוכל-כול האוכל, כשמו, מה שהוא מוצא. בין השאר פירות כמו בננות, פרחים, זרעים שונים, חרקים ועכבישים כולל טרנטולות ארסיות ולפעמים מגודל כחיית מחמד שמדבירה מזיקים ביצים, גוזלים וחולייתנים קטנים.

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:ראקוניים
קטגוריה:ברזיל: יונקים
קטגוריה:ונצואלה: יונקים
קטגוריה:בוליביה: יונקים
קטגוריה:יונקים ביער האמזונאס
קטגוריה:בעלי חיים שתוארו ב-1766
מחלף ברוכין

מחלף ברוכין הוא מחלף המחבר את כביש 446 המוביל אל היישובים ברוכין, עלי זהב, לשם ופדואל אל כביש 5 ("כביש חוצה שומרון").

המחלף ממוקם ממערב לאזור התעשייה ברקן, ומהווה את נקודת הסיום של כביש 446, שבעבר הסתיים בטולכרם. תצורת המחלף היא מחלף T, כאשר הפניות אל כביש 5 וממנו הם באמצעות גשר העובר מתחת לכביש (מערבה מכביש 446 ודרומה מכביש 5 לכיוון מערב) ורמפות רגילות (מזרחה מכביש 446 ודרומה מכביש 5 לכיוון מזרח).

ברוכין, מחלף
קטגוריה:השומרון: תחבורה
ברוכין, מחלף
קטגוריה:ברקן: תחבורה
תאוריית החברה העולמית

תאוריית החברה העולמית (World Society Theory) מציבה הסבר מוסדי לתהליכי גלובליזציה בטיעונים בדבר האופי הטקסי של אימוץ מודלים עולמיים ושל הפצתם ברחבי העולם. התאוריה גובשה על ידי ג'ון וו. מאייר, סוציולוג מאוניברסיטת סטנפורד בקליפורניה, לתיאור יחסים בינלאומיים וגלובליזציה. התאוריה נסמכת על עבודתו הנחשונית של מאייר בניסוח התאוריה המוסדית ועל פיתוחיו התאורטיים בחקר ארגונים מאז שנות ה-70 של המאה הקודמת ואילך. בתחילת גיבושהּ כונתה התאוריה גם על ידי מעמידיה בשם World Polity Theory, תוך הדגשת המערך הממשלי (גם אם לא ממשלתי) של הֶסדרים עולמיים. מיקוד כותרת התאוריה, החל מתחילת שנות האלפיים, בחברה העולמית ובתהליכים חברתיים הביא גם להתכנסות תחת הכותרת "תאוריית החברה העולמית".

== עקרונות התאוריה ==
תאוריית החברה העולמית פותחה כקריאת תגר על תאוריית המערכת העולמית הנאו-מרקסיסטית (שגובשה על ידי עמנואל ולרשטיין וידועה גם בכינוי תאוריית התלות) ועל תאוריית המודרניזציה הפונקציונליסטית והנאו-ליברלית. כנגדן העמידו מאייר ותלמידיו סדרת עקרונות מוסדיים להסבר תהליכים עולמיים. התורה בכללותה נפרשה באורח סדור במספר מאמרים וסוכמה באחרים. מהם עולה כי המרכזיים מבין עקרונות התאוריה הם כלהלן.
# החברה העולמית מַבנָה מודלים אשר מסדירים את הזהות, את המטרות, את ההתנהלות ואת המִבנֶה הראוי למגוון קטגוריות חברתיות, דוגמת מדינת הלאום, בית הספר (כארגון חינוך), ילדוּת (כשלב חיים) וחדשנות (כיעד חברתי). מתוך הסתמכות על גישה גוֹפמַנית מכונים מודלים אלה בשם "תסריטים" (Scripts), כלומר – הם משמשים כמִתווה מובנֶה להתנהלות ולהתנהגות. 
# משוּקעוּתן של יחידות חברתיות באותה חברה עולמית משרה על אנשים וארגונים אלה את עקרונות הווייתה; התנהלות היא לפיכך תהליך הביצוע של התפקיד שהובנה (Enactment). 
# כתוצאה מאלה מתאפיינת החברה העולמית בהידמות צורנית (Isomorphism) של היחידות המשוקעות בחברה העולמית, ובצידה של ההידמות גם צמידות רופפת בין כוונותיהן המוצהרות לבין התנהלותן בפועל וגם בין חטיבות שונות בתוך יחידות משוקעות אלה. הגורם העיקרי לעיקרון זה הוא אופייה הטקסי של ההשתלבות במערכת העולמית, כשהמניע העיקרי לדירבון היחידות המשוקעות בה הוא השאיפה להכרה וללגיטימציה. 
# למרות כוחה של המערכת העולמית כמַבנה מודלים מגובשים לכלכלה, לפוליטיקה, לתרבות ולטכנולוגיות ברחבי העולם, מערכת הממשלוּת העולמית מבוזרת מאוד. בצד הביזור מתקיים גיבוש שהוא מאפיין חשוב להבנת גמישותה של החברה העולמית וגיוונה. 

עקרונות תאורטיים נוספים מפורטים בחיבורים שונים המתמקדים כל אחד בנושא מסוים, כדוגמת תהליך הגלובליזציה, עלייתו האונטולוגית של הפרט והתפשטותם של תחומי הסביבה, החינוך, התרבות ושיח זכויות הפרט.

== ביקורת ==
הביקורת על תאוריית החברה העולמית מתמקדת במספר נושאים: (א) בהתרכזותה בתהליכים עולמיים של הידמות תוך התעלמות מעוצמתם והתעצמותם של פערים והבדלים עולמיים. בעשור האחרון מתפתח מתוך תאוריית החברה העולמית מחקר המוקדש לבחינת גיוון ופערים והמסביר גם אותם בעזרת עקרונות מוסדיים. (ב) בהתעלמותה של התאוריה ממרכזיותם של כוח ואינטרסים בעיצוב העולם ובהכוונת תהליכים בו.

== בישראל ==
מספר חוקרים ישראלים הנסמכים על גישה תאורטית זו בעבודתם ובמחקריהם הוסיפו נדבך לפיתוחהּ, ובהם ניצה ברקוביץ', גילי דרורי דני קפלן ואחרים.

== הערות שוליים ==

קטגוריה:תאוריות במדע המדינה
קטגוריה:תאוריות סוציולוגיות
קטגוריה:יחסים בין-לאומיים
קטגוריה:גלובליזציה
בייג'ינג גואואן

בייג'ינג גואואן (במנדרינית: 北京国安) הוא מועדון כדורגל סיני המשחק בליגת העל הסינית מהעיר בייג'ינג.

==היסטוריה==
המועדון הוקם בשנת 1951 כמועדון חובבים. בשנת 1992 הפך למועדון מקצועי, מאז הוא משחק בליגת העל והוא אחד ממועדוני הפאר בסין. בשנת 2009 זכה באליפות הראשונה שלו אי פעם. לזכותו של המועדון גם 5 זכיות בגביע בשנים 1985, 1996, 1997,
2003 ו-2018
;
==שחקנים מפורסמים==
* פבלו בטאז'ה
* פרדי קאנוטה
* דז'אן דמיאנוביץ'
* פטר אוטאקה
* בוראק יילמאז
* ג'ונתן סוריאנו
* סדריק בקאמבו

==תארים==
*ליגת העל הסינית בכדורגל
**זכייה (6): 1957, 1958, 1973, 1982, 1984, 2009
**סגנות (3): 2007, 2011, 2014
*הגביע הסיני
**זכייה (5): 1985, 1996, 1997, 2003, 2018
*הסופר קאפ הסיני
**זכייה (2): 1997, 2003

==קישורים חיצוניים==

* 

* [http://www.fcguoan.com/ האתר הרשמי] של המועדון

קטגוריה:קבוצות כדורגל מהרפובליקה העממית של סין
קטגוריה:קבוצות כדורגל שהוקמו ב-1951
קטגוריה:בייג'ינג: ספורט
March of the Saint

March of the Saint (מאנגלית: הצעדה של הקדוש) הוא אלבום הבכורה של להקת ההבי מטאל האמריקאית ארמורד סיינט. האלבום יצא לאור באוקטובר של שנת 1984, והופק על ידי מייקל ג'יימס ג'קסון שעבד בעבר גם עם להקת קיס.
האלבום זכה לביקורות חיוביות מאוד.

==רשימת שירים==
כל השירים נכתבו והולחנו על ידי להקת ארמורד סיינט.

==מבצעים==
*ג'ון בוש - שירה
*דייוויד פריצ'רד - גיטרה
*פיל סנדובל -גיטרה
*ג'ואי ורה - גיטרה בס
*גונזלו סנדובל - תופים

==קישורים חיצוניים==

* [http://www.metal-archives.com/release.php?id=2663 האלבום באתר Encyclopaedia Metallum]

==הערות שוליים==

קטגוריה:אלבומי בכורה מ-1984
קטגוריה:אלבומי ארמורד סיינט
זאכי א-רחמן לאחבי

זאכי א-רחמן לאחבי (באנגלית: Zakiur Rehman Lakhvi, נולד ב-1956) הוא ממנהיגי לשקאר-א-טייבה ומכהן כמפקד עליון על המבצעים בקשמיר וכן חבר במועצה הכללית של LeT (קיצור של Lashkar-e-Taiba). הוא נמנה עם רשימת המבוקשים של ה NIA .

זאכי נולד באוקארה, פנג'אב שבפקיסטן. הוא פיקד על מבצעים מזוינים בצ'צ'ניה, בוסניה, עיראק, ודרום-מזרח אסיה ומכונה "דוֹד" (Chachu) על ידי החברים הצעירים בארגון.

הוא נחשב למוח שמאחורי מתקפת הטרור במומבאי (2008).

==קישורים חיצוניים==

 
לאחבי
קטגוריה:טרוריסטים מוסלמים
לאחבי
קטגוריה:ילידי 1956
סמיהאלי

בידסנטמיהאי (בהונגרית: Bűdszentmihály) היה יישוב במחוז סבולץ'-סטמאר-ברג בצפון מזרח הונגריה. מיקומו 45 ק"מ מזרחית ממישקולץ ו-26 ק"מ מערבה מנירג'האזה. מאז 1952 הוא חלק מהעיר טיסאוואשווארי.

==הקהילה היהודית==
ב-1880 גרו בכפר 422 יהודים וב-1941 - 648 יהודים.

בסוף המאה ה-19 שימש רבי יהודה גרינפלד כרב הקהילה וראש הישיבה במקום. לאחר מותו, ב-1907, מילא בנו רבי שמעון גרינפלד את מקומו. ב-1929 למדו בישיבה כמאה בחורים. לאחר פטירתו, ב-1930, הצטמצם מספר התלמידים אולם הישיבה התקיימה עד פרוץ מלחמת העולם השנייה.

באסרו חג פסח של שנת 1944 רוכזו היהודים בבית הספר המרכזי משם הוסעו לנירג'האזה ומשם למחנה ההשמדה אושוויץ.

==קישורים חיצוניים==

* 

קטגוריה:הונגריה: עיירות יהודיות
קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה